ddrg/super_eurlex huggingface dataset:
(2)

Anmodningen om anerkendelse af Egypten blev indgivet af Cypern, Det Forenede Kongerige og Den Hellenske Republik ved breve af henholdsvis 13. maj 2005, 25. september 2006 og 26. oktober 2006. Kommissionen har efter disse anmodninger foretaget en vurdering af ordningerne for uddannelse og udstedelse af kvalifikationsbeviser i Egypten for at kunne fastslå, om Egypten overholder alle kravene i STCW-konventionen, og om der er truffet passende forholdsregler til at forebygge svig i forbindelse med kvalifikationsbeviser. Vurderingen blev foretaget på grundlag af det kontrolbesøg, som eksperter fra Det Europæiske Agentur for Søfartssikkerhed aflagde i december 2006. Under dette kontrolbesøg blev der konstateret visse mangler ved ordningerne for uddannelse og udstedelse af kvalifikationsbeviser.
(1)

Ifølge artikel 60, stk. 1 og 2, i forordning (EF) nr. 1224/2009 skal en medlemsstat sørge for, at fiskevarer vejes ved landingen, inden de oplagres, transporteres eller sælges, og at det finder sted på systemer, der er godkendt af kontrolmyndighederne, medmindre den har indført en prøvetagningsplan, som er godkendt af Kommissionen og baseret på den risikobaserede metode, jf. artikel 76, stk. 1, i Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (2) sammenholdt med bilag XIX til samme forordning.
(4)

De bestemmelser i aftalen, som henhører under anvendelsesområdet for tredje del, afsnit V, i traktaten om Den Europæiske Unions funktionsmåde, er bindende for Det Forenede Kongerige og Irland som særskilte kontraherende parter og ikke som part i Den Europæiske Union, medmindre Den Europæiske Union sammen med Det Forenede Kongerige og/eller Irland i fællesskab har meddelt Irak, at Det Forenede Kongerige og/eller Irland er bundet som part i Den Europæiske Union i henhold til protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, som er knyttet som bilag til traktaten som Den Europæiske Union og traktaten om Den Europæiske Unions funktionsmåde. Hvis Det Forenede Kongerige og/eller Irland ophører med at være bundet som part i Den Europæiske Union i henhold til artikel 4a i protokol nr. 21, underretter Den Europæiske Union sammen med Det Forenede Kongerige og/eller Irland straks Irak om enhver ændring i deres holdning, i hvilket tilfælde de forbliver bundet af bestemmelserne i aftalen på egne vegne. Det samme gælder for Danmark i overensstemmelse med protokol nr. 22 om Danmarks stilling, som er knyttet som bilag til disse traktater —
(3)

Frankrigs anmodning er en følge af, at Mayottes indbyggere har valgt gradvist at nærme sig hovedlandet, hvilket blev bekræftet ved en folkeafstemning den 29. marts 2009, hvor 95,2 % af de afgivne stemmer var for forslaget om at ændre Mayotte til et departement. Siden den 31. marts 2011 udgør Mayotte således det 101. franske departement og det femte franske oversøiske departement.
(5)

Det er en forudsætning for udbetaling af EU-tilskuddet, at de planlagte aktioner reelt er blevet gennemført, og at myndighederne har leveret alle de nødvendige oplysninger inden for de fastsatte tidsfrister. Det blev ved beslutning 2009/581/EF fastsat, at der skulle udbetales en første rate på 2 000 000,00 EUR af EU-tilskuddet. Det blev ved Kommissionens gennemførelsesbeslutning 2011/796/EU (4) fastsat, at der skulle udbetales en anden rate på 4 000 000,00 EUR af EU-tilskuddet.
DA Den Europæiske Unions Tidende L 300/34

RÅDETS AFGØRELSE

af 9. oktober 2012

om undertegnelse på Den Europæiske Unions vegne af fiskeripartnerskabsaftalen mellem Den Europæiske Union og Republikken Mauritius

(2012/670/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

(1) Unionen har ført forhandlinger med Republikken Mauritius om en fiskeripartnerskabsaftale, hvorved EU-fartøjer tildeles fiskerimuligheder i de farvande, som hører ind under Republikken Mauritius' højhedsområde eller jurisdiktion.

(2) Som følge af disse forhandlinger blev der den 23. februar 2012 paraferet en fiskeripartnerskabsaftale mellem Den Europæiske Union og Republikken Mauritius (»fiskeripartnerskabsaftalen«).

(3) Aftalen mellem Det Europæiske Økonomiske Fællesskab og regeringen for Mauritius om fiskeri i de mauritiske farvande (1) erstattes af fiskeripartnerskabsaftalen.

(4) Fiskeripartnerskabsaftalen bør undertegnes —

VEDTAGET DENNE AFGØRELSE:

Artikel 1

Der gives herved på Unionens vegne bemyndigelse til undertegnelse af fiskeripartnerskabsaftalen mellem Den Europæiske Union og Republikken Mauritius med forbehold af, at aftalen indgås (2).

Artikel 2

Formanden for Rådet bemyndiges til at udpege den eller de personer, der er beføjet til at undertegne fiskeripartnerskabsaftalen på Unionens vegne.

Artikel 3

Denne afgørelse træder i kraft på dagen for vedtagelsen.

Udfærdiget i Luxembourg, den 9. oktober 2012. På Rådets vegne V. SHIARLY Formand

(1) EFT L 159 af 10.6.1989, s. 2.

(2) Teksten til aftalen offentliggøres sammen med afgørelsen om dens indgåelse.
(2)

Ved beslutning 2009/470/EF er der fastsat procedurer vedrørende EU-tilskud til specifikke veterinærforanstaltninger, herunder aktioner af hastende karakter. Unionen skal, for at bidrage til at få udryddet mund- og klovesyge hos svin hurtigst muligt, yde et finansielt tilskud til medlemsstaternes støtteberettigede udgifter. Artikel 14, stk. 4, i nævnte beslutning indeholder bestemmelser om, hvilken procentdel af medlemsstaternes udgifter EU-tilskuddet skal udgøre.
(2)

En arbejdsgruppe vedrørende Laos' tiltrædelse blev nedsat den 19. februar 1998 for at nå til enighed om tiltrædelsesvilkår, der er acceptable for Laos og alle WTO's medlemmer.
(9)

På grundlag af EFSA's udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af MIR162-majs, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende afgørelse, bør produkter, der indeholder eller består af den pågældende GMO, undtagen fødevarer, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(47)

Med hensyn til tilførsel af cadmium via kosten, konkluderer VKSM, at den svenske rapport ikke rummer data, der antyder, at denne tilførsel er større i Sverige end i resten af Europa, hverken i de gennemsnitlige eller de øvre percentiler for eksponering. Den seneste udvikling viser ikke nogen øget tendens i tilførslen via kosten og heller ikke nogen øget belastning af kroppen fra cadmium i befolkningen generelt. Endelig anfører VKSM, at den svenske rapport rummer belæg for, at cadmiums indvirkning på menneskers sundhed i Sverige kan bemærkes ved en belastning af kroppen fra cadmium, der er lavere end tidligere rapporteret, men at den ikke rummer belæg for, at den svenske befolkning generelt er mere følsom over for cadmium end befolkningen i andre europæiske lande eller er blevet det.
(1)

Den 4. juni 2009 bemyndigede Rådet Kommissionen til at indlede forhandlinger med Republikken Kap Verde om lempelse af reglerne for udstedelse af visa til kortvarigt ophold. Forhandlingerne er afsluttet, og aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union (i det følgende benævnt »aftalen«) blev paraferet den 24. april 2012.
(2)

I henhold til punkt 8.5 i bilag IIB til forordning (EU) nr. 43/2012 kan Kommissionen ved hjælp af en gennemførelsesretsakt tildele medlemsstaterne et antal ekstra dage til søs, som de kan benytte til at tillade fartøjer, som fører deres flag, og som medfører et hvilket som helst reguleret redskab, at være til stede i området på baggrund af foranstaltninger for endeligt ophør med fiskerivirksomhed, der har fundet sted mellem den 1. februar 2011 og den 31. januar 2012.
DA Den Europæiske Unions Tidende L 287/4

RÅDETS AFGØRELSE

af 10. oktober 2012

om forlængelse af aftalen om videnskabeligt og teknologisk samarbejde mellem Det Europæiske Fællesskab og Den Føderative Republik Brasilien

(2012/646/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 186 sammenholdt med artikel 218, stk. 6, litra a), nr. v),

under henvisning til forslag fra Europa-Kommissionen,

under henvisning til godkendelse fra Europa-Parlamentet, og

ud fra følgende betragtninger:

(1) Ved afgørelse 2005/781/EF (1) godkendte Rådet indgåelsen af aftalen om videnskabeligt og teknologisk samarbejde mellem Det Europæiske Fællesskab og Den Føderative Republik Brasilien (»aftalen«).

(2) I aftalens artikel XII, stk. 2, fastsættes følgende: »Aftalen gælder i første omgang for en periode på fem år og kan forlænges efter overenskomst mellem parterne, idet den evalueres i løbet af det næstsidste år i hver efterfølgende periode.«

(3) På det femte møde i styrelsesudvalget, der er nedsat i henhold til aftalens artikel VI, stk. 2, afholdt den 22. november 2011 i Brasilia, bekræftede begge parter deres interesse i at forlænge aftalen i endnu fem år.

(4) Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab.

(5) Forlængelsen af aftalen bør godkendes på Unionens vegne —

VEDTAGET DENNE AFGØRELSE:

Artikel 1

Forlængelsen af aftalen om videnskabeligt og teknologisk samarbejde mellem Det Europæiske Fællesskab og Den Føderative Republik Brasilien for endnu en femårsperiode godkendes hermed på Unionens vegne.

Artikel 2

Formanden for Rådet meddeler på Unionens vegne regeringen i Den Føderative Republik Brasilien, at Unionen har afsluttet de interne procedurer, som er nødvendige for forlængelsen af aftalen i henhold til aftalens artikel XII, stk. 2.

Artikel 3

Formanden for Rådet afgiver på Unionens vegne følgende meddelelse:

»Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab, og fra den dato udøver den alle Det Europæiske Fællesskabs rettigheder og påtager sig alle dets forpligtelser. Henvisninger i aftalen til »Det Europæiske Fællesskab« gælder i givet fald som henvisninger til »Den Europæiske Union«.«

Artikel 4

Denne afgørelse træder i kraft på dagen for vedtagelsen.

Udfærdiget i Luxembourg, den 10. oktober 2012. På Rådets vegne S. MALAS Formand

(1) EUT L 295 af 11.11.2005, s. 37.
(6)

Tyskland, Litauen, Nederlandene, Polen, Sverige og Det Forenede Kongerige har også, i overensstemmelse med artikel 2 i Kommissionens forordning (EF) nr. 1078/2008 af 3. november 2008 om gennemførelsesbestemmelser til Rådets forordning (EF) nr. 861/2006 for så vidt angår de udgifter, som medlemsstaterne har afholdt til indsamling og forvaltning af grunddata om fiskeri (5), indsendt et årligt budgetoverslag for 2012. Kommissionen har evalueret medlemsstaternes årlige budgetoverslag, jf. artikel 4 i forordning (EF) nr. 1078/2008, under hensyntagen til ændringerne af de nationale programmer, der er godkendt i overensstemmelse med artikel 6, stk. 3, i forordning (EF) nr. 199/2008.
(13)

Ansøgeren har med henblik på anmodningen bedt om, at analysen af engrossalgsmarkedet afgrænses til en analyse af markedet for handel før driftsdøgnet, eftersom dette marked også omfatter de terminskontrakter, som under alle omstændigheder skal tilrettelægges for markedet for handel før driftsdøgnet, når tiden er inde til den fysiske levering. Af denne grund bidrager de elektricitetsmængder, der handles via terminskontrakter, som resulterer i fysisk levering, til prisdannelsen på markedet for handel før driftsdøgnet. Ansøgeren mener, at markedet for handel i driftsdøgnet udgør en komplementær del af markedet for handel før driftsdøgnet, og at den elektricitetsmængde, der handles på markedet for handel i driftsdøgnet, kun er marginal i forhold til den mængde, der handles på markedet for handel før driftsdøgnet. Markedet for handel med driftsstøttetjenester er organiseret på en måde, der er helt anderledes end markedet for handel før driftsdøgnet og markedet for handel i driftsdøgnet, eftersom Terna, som er den centrale aktør på dette marked, indkøber de ressourcer, der er nødvendige for en sikker forvaltning af og kontrol med det nationale system. Ansøgerens vurdering er blevet godkendt af den italienske konkurrencemyndighed (8) og den italienske el- og gasmyndighed (9).
(1)

I henhold til artikel 10, stk. 1, i afgørelse 2010/576/FUSP bemyndiges Den Udenrigs- og Sikkerhedspolitiske Komité (»PSC«) til i overensstemmelse med traktatens artikel 38, stk. 3, at træffe de relevante afgørelser med henblik på at udøve den politiske kontrol med og den strategiske ledelse af EUPOL RD Congo. Denne bemyndigelse omfatter især at træffe afgørelse om udnævnelse af en missionschef på forslag fra Unionens højtstående repræsentant for udenrigsanliggender og sikkerhedspolitik (»den højtstående repræsentant«).
(1)

Ajinomoto Co. Inc., Japan, indgav den 6. august 2010 en ansøgning til de kompetente myndigheder i Det Forenede Kongerige om tilladelse til at markedsføre dihydrocapsiat som en ny levnedsmiddelingrediens.
(7)

EFSA konkluderede også den 28. juni 2012 i en anden videnskabelig udtalelse om bovint lactoferrin (3), at bovint lactoferrin er sikkert under de foreslåede anvendelsesformål og anvendelsesniveauer. Derfor bør samme anvendelsesformål tillades for begge ansøgninger.
(4)

Kommissionen bemærker, at afgørelse 2010/405/EU ikke indeholder nogen specifikke krav for at deltage i et forstærket samarbejde om lovvalgsreglerne i forbindelse med skilsmisse og separation, og at Litauens deltagelse bør øge fordelene ved et sådant forstærket samarbejde.
(3)

Driften af HFR bør fortsætte under dette supplerende forskningsprogram frem til udgangen af 2015, idet HFR fortsat udgør en uerstattelig infrastruktur for fællesskabsforskningen med hensyn til forbedring af sikkerheden i atomreaktorer, sundhed, herunder udvikling af medicinske isotoper, som dækker behovene inden for lægevidenskabelig forskning, kernefusion, grundforskning og uddannelse samt affaldsforvaltning, herunder muligheden for at studere sikkerhedsaspekter ved nukleart brændsel til reaktorsystemer af interesse for Europa.
DA Den Europæiske Unions Tidende C 389/2

DOMSTOLENS AFGØRELSE

af 20. november 2012

vedrørende lovbestemte fri- og helligdage og retsferier

2012/C 389/02

DOMSTOLEN HAR —

under henvisning til procesreglementets artikel 24, stk. 2, 4 og 6, og

ud fra følgende betragtning:

efter at Domstolens procesreglement er trådt i kraft den 1. november 2012, er det nødvendigt at udfærdige listen over lovbestemte fri- og helligdage og fastsætte datoerne for retsferierne —

VEDTAGET DENNE AFGØRELSE:

Artikel 1

Den i procesreglementets artikel 24, stk. 4 og 6, nævnte liste over lovbestemte fri- og helligdage, fastsættes som følger:

— nytårsdag

— anden påskedag

— den l. maj

— Kristi Himmelfartsdag

— anden pinsedag

— den 23. juni

— den 15. august

— den 1. november

— den 25. december

— den 26. december.

Artikel 2

For perioden fra den 1. november 2012 til den 31. oktober 2013 fastsættes de i procesreglementets artikel 24, stk. 2 og 6, nævnte datoer for retsferierne som følger:

— julen 2012: fra mandag den 17. december 2012 til og med søndag den 6. januar 2013

— påsken 2013: fra mandag den 25. marts 2013 til og med søndag den 7. april 2013

— sommeren 2013: fra mandag den 15. juli 2013 til og med søndag den 1. september 2013.

Artikel 3

Denne afgørelse træder i kraft på dagen for offentliggørelsen i Den Europæiske Unions Tidende.
DA Den Europæiske Unions Tidende L 328/18

RÅDETS AFGØRELSE

af 20. november 2012

om den holdning, der skal indtages på vegne af Den Europæiske Union i Den Internationale Juteundersøgelsesgruppe med hensyn til forhandlingerne om et nyt kommissorium for perioden efter 2014

(2012/730/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 3 og 4, sammenholdt med artikel 218, stk. 9,

under henvisning til forslag fra Europa-Kommissionen, og

ud fra følgende betragtninger:

(1) Ved Rådets afgørelse 2002/312/EF (1) blev overenskomsten om fastlæggelse af kommissoriet for Den Internationale Juteundersøgelsesgruppe af 2001 (»overenskomsten«) godkendt på Det Europæiske Fællesskabs vegne.

(2) Det nuværende kommissorium udløber den 30. april 2014, og det vil ved den 15. samling af Den Internationale Juteundersøgelsesgruppes rådsmøde i december 2012 blive drøftet, om kommissoriet skal forlænges.

(3) Det er ikke i Unionens interesse at forlænge overenskomsten.

VEDTAGET DENNE AFGØRELSE —

Artikel 1

Den holdning, som på vegne af Den Europæiske Union, der repræsenteres af Kommissionen, skal indtages i Den Internationale Juteundersøgelsesgruppe er, at stemme imod, at der indledes forhandlinger om fornyelse af kommissoriet for perioden efter 2014.

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 20. november 2012. På Rådets vegne A. D. MAVROYIANNIS Formand

(1) EFT L 112 af 27.4.2002, s. 34.
(6)

Medlemsstaterne bør etablere afgrænsede områder i tilfælde, hvor slægten Pomacea (Perry) konstateres at være til stede i marker og vandløb, for at udrydde skadegørerne og for at sikre en intensiv overvågning for deres tilstedeværelse.
(3)

Af hensyn til hygiejne og folkesundheden blev det dog anset for berettiget at opføre difenacoum og andre antikoagulansrodenticider i bilag I til direktiv 98/8/EF og dermed give medlemsstaterne mulighed for at godkende difenacoum-baserede produkter. I henhold til direktiv 2008/81/EF skal medlemsstaterne, når de godkender produkter, som indeholder difenacoum, dog sikre, at der overvejes og benyttes alle egnede og disponible foranstaltninger for at begrænse risikoen for primær og sekundær udsættelse af mennesker, dyr uden for målgruppen og miljøet. De risikobegrænsende foranstaltninger i direktiv 2008/81/EF omfatter derfor bl.a. en begrænsning til udelukkende at måtte anvendes af fagfolk.
(2)

I henhold til artikel 4 i forordning (EF) nr. 443/2009 er målene bindende for fabrikanter og pooler med virkning fra 2012. Kommissionen skulle imidlertid for kalenderårene 2010 og 2011 beregne indikative mål og i henhold til forordningens artikel 8, stk. 6, underrette de fabrikanter og pooler, hvis gennemsnitlige specifikke emissioner af CO2 overskred deres indikative mål. Da målene for 2010 og 2011 vil tjene som indikatorer for fabrikanterne med hensyn til den indsats, der kræves for at nå de bindende mål i 2012, er det hensigtsmæssigt at bestemme fabrikanternes gennemsnitlige specifikke emissioner for 2010 og 2011 i overensstemmelse med forordningens artikel 4, andet afsnit, og kun tage hensyn til 65 % af hver fabrikants mindst forurenende køretøjer.
DA Den Europæiske Unions Tidende L 349/3

RÅDETS AFGØRELSE

af 11. december 2012

om indgåelse af aftalen i form af brevveksling mellem Den Europæiske Union og Den Russiske Føderation om administrationen af toldkontingenter for eksporten af træ fra Den Russiske Føderation til Den Europæiske Union og protokollen mellem Den Europæiske Union og Den Russiske Føderations regering om tekniske betingelser i henhold til aftalen

(2012/793/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 6, litra a),

under henvisning til forslag fra Europa-Kommissionen,

under henvisning til godkendelse fra Europa-Parlamentet, og

ud fra følgende betragtninger:

(1) I overensstemmelse med Rådets afgørelse 2012/105/EU (1) blev aftalen i form af brevveksling mellem Den Europæiske Union og Den Russiske Føderation om administrationen af toldkontingenter for eksporten af træ fra Den Russiske Føderation til Den Europæiske Union (»aftalen«) og protokollen mellem Den Europæiske Union og Den Russiske Føderations regering om tekniske betingelser i henhold til aftalen (i det følgende benævnt »protokollen«) undertegnet den 16. december 2011, med forbehold af deres indgåelse.

(2) Aftalen og protokollen bør godkendes —

VEDTAGET DENNE AFGØRELSE:

Artikel 1

Aftalen i form af brevveksling mellem Den Europæiske Union og Den Russiske Føderation om administrationen af toldkontingenter for eksporten af træ fra Den Russiske Føderation til Den Europæiske Union og protokollen mellem Den Europæiske Union og Den Russiske Føderations regering om tekniske betingelser i henhold til aftalen godkendes hermed på Unionens vegne (2).

Artikel 2

Formanden for Rådet udpeger den eller de personer, som på Unionens vegne er beføjet til at foretage de meddelelser, der er omhandlet i henholdsvis aftalen og i protokollens artikel 26, stk. 2, med henblik på at udtrykke Unionens samtykke i at blive bundet af aftalen og protokollen (3).

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 11. december 2012. På Rådets vegne A. D. MAVROYIANNIS Formand

(1) EUT L 57 af 29.2.2012, s. 1.

(2) Aftalen og protokollen er offentliggjort i EUT L 57 af 29.2.2012 sammen med afgørelsen om undertegnelse.

(3) Datoen for aftalens og protokollens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.
DA Den Europæiske Unions Tidende L 340/26

RÅDETS AFGØRELSE

af 10. december 2012

om undertegnelse på Den Europæiske Unions vegne af en protokol til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Armenien på den anden side vedrørende en rammeaftale mellem Den Europæiske Union og Republikken Armenien om de generelle principper for Republikken Armeniens deltagelse i Unionens programmer

(2012/777/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 114, 168, 169, 172, 173, stk. 3, 188 og 192, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

(1) Den 18. juni 2007 bemyndigede Rådet Kommission til at føre forhandlinger om en protokol til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Armenien på den anden side (1) vedrørende en rammeaftale mellem Den Europæiske Union og Republikken Armenien om de generelle principper for Republikken Armeniens deltagelse i Unionens programmer (»protokollen«).

(2) Forhandlingerne er afsluttet.

(3) Protokollen bør undertegnes på Unionens vegne med forbehold af dens indgåelse —

VEDTAGET DENNE AFGØRELSE:

Artikel 1

Der gives herved bemyndigelse til undertegnelse på Unionens vegne af protokollen til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Armenien på den anden side vedrørende en rammeaftale mellem Den Europæiske Union og Republikken Armenien om de generelle principper for Republikken Armeniens deltagelse i Unionens programmer med forbehold af dens indgåelse (2).

Artikel 2

Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens vegne.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 10. december 2012. På Rådets vegne C. ASHTON Formand

(1) EFT L 239 af 9.9.1999, s. 3.

(2) Teksten til protokollen offentliggøres sammen med afgørelsen om dens indgåelse.